Rice pelasi Irlannin juniorimaajoukkueissa ja vuonna 2018 kolme maaottelua Irlannin A-maajoukkueessa. Hän halusi kuitenkin edustaa Englantia, jonka riveissä hän pelasi ensimmäisen maaottelunsa EM-karsinnassa Tšekkiä vastaan maaliskuussa 2019. Ensimmäisen ja toistaiseksi ainoan maaottelumaalinsa hän teki Kansojen liigan ottelussa Islantia vastaan marraskuussa 2020. Heinäkuun 9. päivään 2021 mennessä hän on pelannut 23 maaottelua. Kesän 2021 EM-kilpailujen alkulohkossa hän pelasi kahdessa ensimmäisessä ottelussa täydet minuutit ja senkin jälkeisissä otteluissa avauskokoonpanossa. Hän on EM-turnauksessa muodostanut Kalvin Phillipsin kanssa vakiokaksikon Englannin keskikentän pohjalla.